জগৎ প্রকাশ নাড্ডা
জগৎ প্রকাশ নাড্ডা (জন্ম: ২ ডিসেম্বর ১৯৬০) একজন ভারতীয় রাজনীতিবিদ এবং আইনজীবী। তিনি ২০ শে জানুয়ারি ২০২০ সাল থেকে ভারতীয় জনতা পার্টির সভাপতির দায়িত্ব পালন করছেন। তিনি ২০১৯ জুন থেকে জানুয়ারী ২০২০ পর্যন্ত বিজেপির কার্যনির্বাহী সভাপতি ছিলেন। নাড্ডা হলেন সাবেক কেন্দ্রীয় স্বাস্থ্য ও পরিবার কল্যাণ মন্ত্রী, এবং হিমাচল প্রদেশের রাজ্যসভা সদস্য এবং ভারতীয় জনতা পার্টির সংসদীয় বোর্ডের সম্পাদক। এর আগে তিনি হিমাচল প্রদেশ সরকারের মন্ত্রী ছিলেন।